**DĖL ROKIŠKIO RAJONO SAVIVALDYBĖS TARYBOS 2019 M. GEGUŽĖS 31 D. SPRENDIMO NR. TS-131 „DĖL ROKIŠKIO RAJONO STRATEGINIO PLANAVIMO KOMISIJOS SUDARYMO“ DALINIO PAKEITIMO**

2021 m. gegužės 28 d. Nr. TS-

Rokiškis

Vadovaudamasi Lietuvos Respublikos vietos savivaldos įstatymo 18 straipsnio 1 dalimi, Rokiškio rajono savivaldybės taryba n u s p r e n d ž i a

Iš dalies pakeisti Rokiškio rajono savivaldybės tarybos 2019 m. gegužės 31 d. sprendimo Nr. TS-131 „Dėl Rokiškio rajono strateginio planavimo komisijos sudarymo“ 2 punktą ir vietoje žodžių:

„Raimondą Stankevičiūtę-Vilimienę – Rokiškio vietos veiklos grupės pirmininkę;“ įrašyti žodžius „Mildą Ulevičienę – Rokiškio rajono vietos veiklos grupės pirmininkę;“;

„Liną Valotkienę – Rokiškio turizmo ir tradicinių amatų informacijos ir koordinavimo centro direktorę;“ įrašyti žodžius „Liną Valotkienę – Rokiškio turizmo ir amatų informacijos centro direktorę“.

Sprendimas per vieną mėnesį gali būti skundžiamas Lietuvos administracinių ginčų komisijos Panevėžio apygardos skyriui adresu Respublikos g. 62, Panevėžys, Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka.

Savivaldybės meras Ramūnas Godeliauskas

Agnė Grizevičiūtė

Rokiškio rajono savivaldybės tarybai

**SPRENDIMO PROJEKTO**

**DĖL ROKIŠKIO RAJONO SAVIVALDYBĖS TARYBOS 2019 M. GEGUŽĖS 31 D. SPRENDIMO NR. TS-131 „DĖL ROKIŠKIO RAJONO STRATEGINIO PLANAVIMO KOMISIJOS SUDARYMO“ DALINIO PAKEITIMO**

**AIŠKINAMASIS RAŠTAS**

2021-05-10

Rokiškis

**Parengto sprendimo projekto tikslai ir uždaviniai:** Šiuo sprendimo projektu siūloma pasikeitus Rokiškio rajono vietos veiklos grupės pirmininkei pakeisti Strateginio planavimo komisijos sudėtį.

**Šiuo metu esantis teisinis reglamentavimas**: Rokiškio rajono savivaldybės tarybos 2016 m. vasario 19 d. sprendimu Nr. TS-21 patvirtintas Rokiškio rajono savivaldybės strateginio veiklos planavimo tvarkos aprašas.

**Spendimo projekto esmė**: Savivaldybės taryba savo įgaliojimų laikui gali sudaryti nuolatines komisijas. Rokiškio rajono strateginio planavimo komisija (toliau – Komisija) stebi ir vertina savivaldybės strateginių planų, plėtros programų rengimo, įgyvendinimo procesą, aprobuoja strateginius tikslus bei programas, metines ataskaitas, teikia pasiūlymus dėl strateginio planavimo proceso tobulinimo, strateginių planų ar programų keitimo, papildymo. Komisiją sudaro savivaldybės tarybos pirmininkas ir komitetų pirmininkai, administracijos direktorius, Komisijos darbe kviečiami dalyvauti savivaldybės socialinių – ekonominių partnerių atstovai.

Atsižvelgiant į 2021 m. gegužės 3 d. Rokiškio rajono vietos veiklos grupės raštą Nr. SD-05-02, kuriuo dalyvauti Strateginio planavimo komisijos veikloje deleguojama naujoji Rokiškio rajono vietos veiklos grupės pirmininkė Milda Ulevičienė, siūloma pakeisti Rokiškio r. strateginio planavimo komisijos socialinių– ekonominių partnerių sąrašą, išbraukiant Raimondą Stankevičiūtę-Vilimienę ir įrašant Mildą Ulevičenę.

Taip pat pasikeitus Rokiškio turizmo ir tradicinių amatų informacijos ir koordinavimo centro pavadinimui, siūlome pakeisti šio Centro pavadinimą į naująjį – Rokiškio turizmo ir amatų informacijos centras.

**Galimos pasekmės, priėmus siūlomą tarybos sprendimo projektą:**

**teigiamos** – aktualios sudėties Strateginio planavimo komisija.

**neigiamos** – nėra.

**Kokia sprendimo nauda Rokiškio rajono gyventojams.** Aktualios sudėties Rokiškio rajono strateginio planavimo komisija užtikrins savivaldybės strateginio planavimo proceso tobulinimą.

**Finansavimo šaltiniai ir lėšų poreikis:** sprendimui įgyvendinti nebus naudojamos savivaldybės biudžeto lėšos.

**Suderinamumas su Lietuvos Respublikos galiojančiais teisės norminiais aktais.** Projektas neprieštarauja galiojantiems teisės aktams.

**Antikorupcinis vertinimas.** Teisės akte nenumatoma reguliuoti visuomeninių santykių, susijusių su LR korupcijos prevencijos įstatymo 8 str. 1 d. numatytais veiksniais, todėl teisės aktas nevertintinas antikorupciniu požiūriu.

Strateginio planavimo, investicijų ir viešųjų pirkimų

skyriaus vyr. specialistė Agnė Grizevičiūtė